### PROTOKOLL

### DRØBAK OG FROGN MENIGHETSRÅD

### med kirkelig fellesråds funksjon

Dato: Mandag 11.09.2023

Tid: kl. 19.00-21.00 etterfulgt av valgstyre/opptelling av valg fra kl. 21.00

Sted: Smia møterom 2

Frogn har ett sokn. Menighetsrådet ivaretar fellesrådsfunksjoner. Menighetsrådssaker merkes med bokstavene MR. Fellesrådssaker merkes med MR-F. Representant for kommunestyret har stemmerett i fellesrådssaker.

|  |  |  |  |
| --- | --- | --- | --- |
| **Navn** | **Verv** | **Til-stede** | **For-fall** |
| Kåre Grumstad | Leder | X |  |
| Kate Irene Høyem | Nestleder | X |  |
| Barbro Gaustad Rodt |  | x | 33-35 |
| Aleksander Øiestad |  | X |  |
| Anders Gunnar Johansen |  |  | X |
| Ellen Bergljot Klynderud |  | X |  |
| Bente Bjerknes | Kommunestyrerepresentant |  | X |
| Andreas Skolt Iversen | Sokneprest, vara for geistlig repr. i FR-saker | X |  |
| Kjerstin Jensen | Prost, geistlig repr. i FR-saker | X |  |
| Per Ørjan Aaslid | Kirkeverge / sekretær | X |  |
|  |  |  |  |
| Terje Hagen | 1. varamedlem | X |  |
| Line Margrete Levy Boulland | 2. varamedlem | X |  |
|  |  |  |  |
| Hege Solberg | Vare for kommunestyrerepresentant |  | X |

­Åpning ved Ellen Klynderud

**SAKSLISTE MENIGHETSRÅDET MED FELLESRÅDSSAKER**

[Sak MR-F 33/23 Godkjenning av innkalling og dagsorden 3](#_Toc146015418)

[Sak MR-F 34/23 Godkjenning av protokoll 3](#_Toc146015419)

[Sak MR-F 35/23 Orienteringssaker / kirkevergens rapport 3](#_Toc146015420)

[Sak MR-F 36/23 Foreløpig regnskapsrapport andre tertial 2023 4](#_Toc146015421)

[Sak MR-F 37/23 Søknad om utvidelse av plantefelt på grav 4](#_Toc146015422)

[Sak MR-F 38/23 Ny minnelund ved Drøbak kirke (jf. sak 32/23) 5](#_Toc146015423)

[Sak MR-F 39/23 Eventuelt – Erfaringer som bør overleveres til nytt menighetsråd 6](#_Toc146015424)

Neste møte er 25. oktober 2023

|  |  |
| --- | --- |
| ****Sak MR-F 33/23 Godkjenning av innkalling og dagsorden**** | |
| Vedtak | Innkalling og dagsorden godkjennes. |

|  |  |
| --- | --- |
| ****Sak MR-F 34/23 Godkjenning av protokoll**** | |
| Vedlegg 1 | Protokoll fra møte i menighetsrådet 14.06.2023 |
| Vedtak | Protokoll fra Drøbak og Frogn menighetsråd 14.06.2023 godkjennes. |

|  |  |
| --- | --- |
| Sak MR-F 35/23 Orienteringssaker / kirkevergens rapport | |
| Saksbehandler | Kirkevergen |
| Vedlegg 2 | Referat fra diakoniutvalget 29.08.2023  Misjons- og solidaritetsutvalget hadde møte 23.08.2023, men det er ikke skrevet referat fra møtet. |
| Saksopplysninger | Personal / HR:   * Laura Rastina er engasjert som grafisk konsulent i 20 % stilling ut året. Hun skal avlaste diakon og trosopplæringsmedarbeidere og fokusere på utadrettet kommunikasjon innen fagområdene trosopplæring og diakoni. * Pål Thomas Berg vil offisielt tiltre stillingen som saksbehandler 11. september. Det er satt av to uker til overlapping med Govert van den Brink. * Ingrid Ulvestad Øygard tiltrer som ny kapellan i Drøbak og Frogn fra 01.10.2023.   Annet:   * Drøbak og Frogn har sammen med Ås menighet har fått innvilget søknad om å bruke konseptet «13-20» innen ungdomsdiakoni. 13-20 er et forebyggende, lavterskel samtaletilbud, og er en del av Den norske kirkes diakonale arbeid for ungdom mellom 13 og 20 år. Se <https://ressursbanken.kirken.no/nb-NO/trosoppl%C3%A6ring/13-20/> * Samtaletilbudet «Skravlekoppen» på Drøbak City har blitt svært godt mottatt. Hver torsdag møter folk opp for å være med i samtalen med kirkens diakonimedarbeider.   Utvalg:  Barbro Rodt og Govert van den Brink har varslet at de går ut av misjonsutvalget. Menighetsrådet må oppnevne nye kandidater som kan overta fra oktober. |
| Vedtak | Saken tas til orientering |
| ****Sak MR-F 36/23 Foreløpig regnskapsrapport andre tertial 2023**** | |
| Saksbehandler | Kirkevergen |
| Vedlegg 3 | Regnskapsrapport andre tertial 2023 |
| Saksopplysninger | Regnskapsrapport for andre tertial viser et brutto driftsresultat på kr. 464.020 for hele virksomheten samlet. Med renteinntekter på kr. 244.181, blir netto driftsresultat en mindreforbruk på kr. 708.200.  Driftsinntektene er kr. 7.797.176 mot budsjettert kr. 7.234.333.  Driftsutgiftene er kr. 7.333.156 mot budsjettert kr. 7.332.211.  Avd. administrasjon har et mindreforbruk på 261.695. Kr. 150.000 er økte renteinntekter, og ca. 87.000 kroner er ikke budsjetterte tilskudd fra Den norske kirke, blant annet til administrering av kirkevalget. En del av dette blir disponert i september. På avdeling 4200 Kirker og kirkelige handlinger ser vi at inntekter fra utleie av kirkene har økt noe, og strømutgiftene er litt lavere enn budsjettert. Avdeling 4300 gravplassforvaltning har et merforbruk på 271.036. Det jevner seg ut, når festeavgiftene blir fakturert senere i høst. Avdeling 4450 diakoni har også ca. 300.000 i mindreforbruk. Det forklares med redusert bemanning våren 2023, samt at soknets andel til lønn for prostidiakonen pr. kr. 120.000 ikke er overført til Ås. Fra august var stillingen som diakonimedarbeider fullt besatt og aktiviteten økte. |
| Saksbehandlers vurdering | Regnskapsrapporten viser et positivt resultat for andre tertial og det ventes et positivt resultat ved årets slutt. Budsjettrevisjon sett i lys av økt aktivitet kan bli aktuelt i oktober. |
| Vedtak | Regnskapsrapport for andre tertial tas til orientering. |

|  |  |
| --- | --- |
| ****Sak MR-F 37/23 Søknad om utvidelse av plantefelt på grav**** | |
| Saksbehandler | Soknepresten |
| Vedlegg | * Søknad fra Arne Kristian Smith * Bilde av familiegraven * Skisse bedramme fra Oslo Monument * Uttalelse fra fester av nabograven |
| Saksopplysninger | Arne Kristian Smith, fester for grav E-0-13, E-0-14 og E-015, ber om å utvide innramming rundt et sammenhengende plantefelt, som i dag omfatter grav E-0-13/14 og innlemme grav E-0-15. Omrammingen består av en flat steinkant, som i dag ligger noe under terrenget.  Det står en veldig stor og flott gravstein på familiegraven, plassert på grav E-014, det vil si midt på trippelgraven. Steinen er gammel og ble en gang i tiden flyttet fra Drøbak kirkegård. Ved å utvide innrammingen av plantefeltet til å omfatte E-0-15, vil familiegraven få en symmetrisk utforming med gravsteinen i sentrum.  Søknaden er i utgangspunktet i strid med Kirkegårdsvedtektene, der det står følgende:  § 8. PLANTEFELT  Foran gravminnet er det anledning til å opparbeide et plantefelt i plan med bakken omkring. Plantefeltet kan være som gravminnets bredde, men uansett ikke bredere enn 85 cm. Plantefeltet kan ikke stikke lengre frem enn 60 cm, målt fra gravminnets bakkant. Det er ikke anledning til å plante vekster som overstiger gravminnets høyde eller går utover plantefeltet.  Det kreves derfor dispensasjon fra gjeldende vedtekter for å godkjenne søknaden. |
| Vedtak | Menighetsrådet gir Arne Kristian Smith dispensasjon fra § 8 i Kirkegårdsvedtektene og godkjenner at eksisterende steinomramming rundt plantefeltet på grav E-0-13 og 14 utvides til å innlemme plantefelt på grav E-0-15. Det stilles som en forutsetning at kantsteinene flukter med terrenget og at vekster som vokser utover plantefeltet beskjæres eller fjernes.  Begrunnelsen for dispensasjonen er at gravminnet på disse gravene er av historisk interesse og en forlengelse av innrammingen av plantefeltet vil være en estetisk forbedring i forhold til dagens innramming. |

|  |  |
| --- | --- |
| Sak MR-F 38/23 Ny minnelund ved Drøbak kirke (jf. sak 32/23) | |
| Saksbehandler | Kirkevergen |
| Vedlegg | ingen |
| Saksopplysninger | Det er gjennomført begrenset tilbudskonkurranse for ny minnelund i Drøbak. Fire entreprenører ble invitert til å gi pristilbud. To entreprenører leverte tilbud innen oppgitt frist. Anleggsgartner Sigurd Johannessen er tildelt kontrakten.  Søknad om endelig godkjenning av prosjektet ligger til behandling hos Statsforvalteren og Biskopen i Borg. Arbeidet kan starte når godkjenning foreligger, trolig i oktober. Kontrakt blir inngått med forbehold om endelig godkjenning fra Statsforvalteren. |
| Vedtak | Saken tas til orientering. |

|  |  |
| --- | --- |
| Sak MR-F 39/23 Eventuelt – Erfaringer som bør overleveres til nytt menighetsråd | |
|  | Menighetsrådet så tilbake og samtalte om erfaringer det er viktig å gi videre til neste menighetsråd. |
| Momenter fra samtalen | * Bruk tid på å bli godt kjent med hverandre så tidlig som mulig * Involvere rådet raskt i arbeid med strategi- og handlingsplan * Forklare forskjellen på MR- og FR-saker og finne en god balanse mellom disse. Tydeliggjøre rolle-ansvar-myndighet. * Bli kjent med staben * Gi god plass til å drøfte menighetsarbeid og saker medlemmene brenner for * Vurdere å ha møtene i forlengelsen av Super-torsdag for å gi mer nærhet til det utøvende arbeidet på Smia * Etter hvert møte kunne én person si noe om hva som var bra og hva som kunne vært annerledes i møtet |
| Vedtak: | Kirkevergen og medlemmer som blir gjenvalgt til ny menighetsrådsperiode oppfordres til å videreformidle momenter fra samtalen til nytt menighetsråd. |

Neste møte er 25. oktober 2023

|  |  |  |
| --- | --- | --- |
| Kåre Grumstad  Leder |  | Per Ørjan Aaslid  Kirkeverge |

### PROTOKOLL

### DRØBAK OG FROGN MENIGHETSRÅD

### VALGTING

Dato: Mandag 11.9.2019

Tid: kl. 21.00-24.00

Sted: Smia flerbrukshus, møterom 2

|  |  |
| --- | --- |
| Sak MR 40/23 Kirkevalg 2023 | |
| Vedlegg | Rapport fra valgmodulen ved menighetsrådsvalg Drøbak og Frogn sokn 2023 |
| Saksopplysninger | Kirkevalg 2023 ble avholdt samtidig med kommune og fylkestingsvalget den 11. september. Valgdeltakelsen ved menighetsrådsvalg var 6 % av de stemmeberettigede. Valgresultatet ble som følger:  Faste medlemmer:   |  |  |  | | --- | --- | --- | | Bente Bjerknes | 1 | 656 | | Atle Fretheim | 2 | 615 | | Hilde Manger | 3 | 599 | | Magnhild Rød Michalsen | 4 | 598 | | Line Boulland | 5 | 597 | | Kristine Slyngstad Fredriksen | 6 | 583 |   Varamedlemmer:   |  |  |  | | --- | --- | --- | | Hanne Tegnèr | 7 | 579 | | Aleksander Øiestad | 8 | 578 | | Anna Marie Cecilie Ohlander Fosseidbråten | 9 | 571 | | Karl Erik Slettebøe | 10 | 565 | |
| Vedtak | Valgtinget godkjenner valgresultatet. |

|  |  |  |
| --- | --- | --- |
| Kåre Grumstad  Leder |  | Per Ørjan Aaslid  Kirkeverge |